open-index/open-wikipedia-markdown huggingface dataset:
Ağ inqilab

**Ağ inqilab** — İranda Məhəmməd Rza Pəhləvinin təşəbbüsü ilə keçirilən islahat.

"Ağ inqilabın" əsasını torpaq islahatı təşkil edirdi. 1962 ilin yayında A. Əmini istefaya gedəndən sonra A. Aləm hökuməti şahın sərəncamı ilə 6 qanun layihəsi hazırlayır.

1)* Bütün ölkədə torpaq islahatının keçirilməsi*.

2)*[[meşə]]lərin milliləşdirilməsi*.

3)*torpaq islahatını maliyələşdirmək üçün dövlət zavodlarının və fabriklərinin satılması*.

4)*[[məclis]]ə seçkilərin keçirilməsi qaydasının dəyişdirilməsi*.

5)*işçilərin müəssisələrin gəlirlərində iştirakı*

6) *Kənd yerlərində savadsızlıqla mübarizə üçün "Maarif [[korpus]]unun" yaradılması*.

Torpaq qanununa görə iri mülkədarlar ancaq, kənd təsərüfatı maşınlarının və muzdlu əməyin istifadəsi şərti ilə 500 hektara qədər torpaq öz mülkiyətində saxlaya bilərdi. Qalan torpaqlar torpaq fonduna daxil olurdu. Həmin bu fondlardan kəndlilərə torpaq payları verilirdi. Keçmiş mülkədarala isə dövlətin zəmanəti ilə həmin torpaq müqabilində, bankdan onun dəyəri ödənilirdi. 500 hektardan az torpağı olan mülkədarlara:

1) *torpaqlarını köhnə qaydada 30 illik kəndlilərə icarəyə vermək, bununla belə icarə şərtləri 5 ildən bir yenidən baxılmalı idi*.

2)*ümumi razılığa görə torpağı kəndlilərə satmaq, həm də kəndli torpağın dəyərini 10 il ərzində eyni paylarla ödəməli idi*.

3)*məhsulun bölüşdürülməsi zamanı, torpağı mülkədar və kəndli paylarına görə proporsional olaraq bölüşdürmək*.

Torpağın bölüşdürülməsi Marağa rayonundan və Azərbaycan ostanlarının başqa rayonlarından başladı.
Kənd təsərüfatında kapitalist sisteminin bərqərar olması müəyyən mənada mütərəqqi idi, çünki İranda buna qədər feodalizm münasibətlər hökm sürürdü. Amma islahatın ancaq mülkədar və kapitalist zümrənin marağında keçirilməsi, geniş kəndli kütləsinə çox baha başa gəldi. Xüsusi ilə kənd icmasının düşünmədən dağıdılması kəndlilərin böyük şəhərlərə üz tutmasına səbəb oldu. Surətli urbanizasiya ölkədə kəndlə şəhər arasında əhalinin qeyri-bərabər bölüşdürülməsinə gətirdi. Öz kəndlərindən və deməli adət etdikləri patriarxal həyat tərzindən belə tezliklə ayrılan kəndlilər, belə surətli modernizasiyaya tab gətirə bilmədilər. Nəticədə müxalif ruhanilər xalqın bu narazılığından istifadə edib 1979 ildə Məhəmməd Rza Pəhləvini devirdilər.
Men's Health

**Men's Health** — kişilər üçün aylıq jurnal. Əsası 1987-ci ildə ABŞ-də qoyulmuşdu. Jurnal dünyanın 45 ölkəsində çap olunur.
## Tarix
## Jurnalın əsas rubrikaları
* Seks və əlaqə
* Orqanizm
* Dieta
* Stress
* Karyera
* Macəra
* Şəxsi məşqçi
* «Dəmir»
* texnika üzrə gid
* moda üzrə gid
## Digər ölkələrdə çap
*Men's Health* ABŞ-də yaranmasınabaxmayaraq, bu gün bu jurnal bütün dünyada nəşr edilərək, dünyanın ən böyük brend kişilər üçün jurnala çevrilmişdi. Jurnalın dünya üzrə oxuyucuların sayı 20 milliondan çoxdur. *Men's Health* dünyanın 45 ölkəsində buraxılır.
Aşağıda 2013-cü ilə ölkələr üzrə jurnalın çap göstərilmişdir:

## Auditoriya
Jurnalın əsas oxuyucuları — 20-dən 44 yaşa qədər, ali savadlı və yüksək qəlirli kişilərdir. Onlardan:
* 38,1 % — 25-dən 35 yaşa kimi insanlar;
* 75,5 % — kişilər;
* 45,0 % — ali təhsilləri var;
* 76,6 % — daimi əsaslarla işləyirlər;
* 60,8 % — yüksək gəlirlidirlə (С и С+);
* 49,7 % — işə götürənlər, mütəxəssislər və işçilər.

## İstinadlar

## Web links
* Website der deutschen Ausgabe
* Website der US-amerikanischen Ausgabe (engl.)
* Men's Health, verschiedene Ausgaben bei Google Books
*Detailed article on ''Men's Health'' magazine at magsdirect.com .
*Academic article comparing ''Men's Health'' with women's magazines at maglab.org.uk .
*''Secret for big muscles'' from menshealth. .
Aldealafuente

**Aldealafuente** — İspaniyanın Kastiliya və Leon muxtar regionunun Soriya vilayətində yerləşən bələdiyyə.

## İstinadlar
Heliqoland

**Heliqoland** (; hlq. *deät Lun* ["Yer"]) — Almaniyanın Şimal dənizində yerləşən kiçik arxipelaqı.

## Xarici keçidlər
* www.helgoland.de
Heliqoland dialekti

**Heliqoland dialekti** (*Halunder*) — Şimali friz dilinin dialekti. Almaniyanın Şimal dənizində yerləşən Heliqoland adasında danışılır.

## Həmçinin bax
* Şimali friz dili

## İstinadlar
Şəfqət

**Şəfqət** — lüğətlərdə "acıyaraq və ya qoruyaraq sevmə, mehribanlıq" olaraq qeyd olunur. Kökündə sevgi, mərhəmət və kömək duyğularının olduğu şəfqət müxtəlif fəlsəfi görüşlərdə və inanc sistemlərində fərqli anlayışlarla dilə gətirilsə də hamısında da müsbət bir duyğu və davranış forması olaraq dilə gətirilmişdir.
Irk Bitig

**Irk Bitig** (Falnamə) — qədim uyğur dilində yazılmış fal kitabıdır. Orxon-Yenisey Orxon əlifbası abidələrində işlədilən qədim türk hərfləri ilə kağıza yazılmış və indiyə kimi saxlanılmış yeganə kitabdır.bu kitabin dəqiq yazılan tarıxı bəlli deyil amma ən azı 900 yüziliyə  

Irk Bitigi macar əsilli tədqiqatçı Mark Avrel Steyn 1907–ci ildə Çinin Qansu əyalətindəki Dunhuang şəhərində yerləşən Bin Buda Mağaralarında tapmışdır. İndi isə İngiltərənin London şəhərindəki Britaniya Muzeyində Şərq yazılı abidələri bölməsində 8212 sayı ilə saxlanılır. Əlyazma 13.6x8 cm ölçülərində olub, 57 səhifədən ibarətdir. Səifələrin hər iki üzü də işlədilmiş və cildlənməmişdir. X əsrdən daha əvvəl yazıldığı güman edilir.

## Azərbaycanda nəşri

İndiyə qədər Vilhelm Tomsendən başlayaraq Hüseyn Namiq Orxun, Sergey Malov, Sir Gerard Klauson, Tetsuro İkeda, Tələt Təkin kimi tədqiqatçılar tərəfindən nəşr olunan kitab, Əlisa Şükürlü, Yusif Məmmədov və Əbülfəz Rəcəbov tərəfindən də araşdırılmışdır. 2013-cü ildə isə Göybəy Uluç, Aygün Hüseynli, Dilbər Mehdiyeva, Özcan Qır, İrana İbrahimova və Ceyran Sərxanbəyova tərəfindən qədim uyğur dilindən çağdaş Azərbaycan dilinə tərcümə edilərək nəşr edilmişdir.

Kitab qədim uyğur mədəniyyətini, dünyagörüşünü, qədər qismət, tale və bəxt haqqında düşüncələrini əks etdirir. Kitab 120 səhifədən ibarətdir.

## Irklar - (Fallar)

**1-ci ırk:**

tensi : men : yarın : kiçe : altun : örgin : üze : oluru͡pan : men͡qileyür : men : an͡ça : bilin͡qler : edgü ol :

Mən tənsiyəm. Gecə gündüz qızıl taxt üzərində oturub xoşbəxt oluram. Belə bilin ki, yaxşıdır.

**28-ci ırk:**

kan : oluru͡pan : ordu : yapmis : ili : turmis : tört : bolun͡qtakı : edgüsi : uyurı : tirilipen : men͡qileyür : bedizleyür : tir : an͡ça : bilin͡qler : edgü : ol :

“Xan taxta çıxıb şəhər qurdu, eli yüksəldi, dörd tərəfdən yaxşıca güc topladı. Sevinir, [hər yanı] bəzəyir” deyir. Belə bilin ki, yaxşıdır.

**66-cı ırk:**

amtı : amrak : oqlanım : an͡ça : bilin͡qler : bu : *ırk : bitig* : edgü : ol : an͡çıp : alku : kentü : ülügi : erklig : ol :

İndi əziz oğullarım, belə bilin ki, bu fal kitabıdır, yaxşı yazıdır. Amma yenə də hamı öz taleyində güc sahibidir.

## Xarici keçitlər

* Erkin Asiya Radiosu
* Publika.az - Azərbaycan
Maxim (jurnal)

***Maxim*** — 1995-ci ildə Böyük Britaniya ərazisində təsis edilmiş, 1997-ci ildən etibarən isə Amerika Birləşmiş Ştatlarının Nyu-York şəhərində fəaliyyətini davam etdirən kişi auditoriyasına istiqamətlənmiş beynəlxalq dövri nəşr. Müvafiq mətbu orqan əsasən yaradıcılıq fəaliyyətlərinin yüksək mərhələsində olan incəsənət xadimlərinin, musiqi ifaçılarının və qadın modellərin fotoillüstrasiyalarının dərci ilə xarakterizə olunur. Qeyd edilən nəşrin aylıq tirajı 9 milyon nüsxə təşkil edir. Nəşrin rəqəmsal platforması ayda 4 milyondan artıq fərdi istifadəçi tərəfindən izlənilir. "Maxim" jurnalının 16 müxtəlif versiyası dünyanın 75 ölkəsində satışa təqdim edilir.

## Tanınmışlar
Bir çox aktrisalar, müğənnilər, idmançılar, teleaparıcılar jurnal üçün pozalar vermişdilər, aşağıdakılar bu siyahının bir hissəsidir:

**Aktrisalar:**
*  Lindsi Lohan
*  Milla Yovoviç
*  Pamela Anderson (3 dəfə)
*  Meqan Foks
*  Oliviya Vayld
*  Yekaterina Varnava
*  Mariya Berseneva
*  Yekaterina Quseva
*  Anastasiya Zavorotnyuk
*  Yuliya Snigir
*  Olqa Kurilenko
*  Monika Belluççi
*  Alyona Vodonayeva
*  Renata Litvinova
*  Janna Epple
*  Viktoriya Bonya
*  Mariya Kojevnikova (2011-ci ilin qalibi)
*  Darya Saqalova
*  Rose McGowan
*  Jaklin Makinnes Vud (bir çox dəfə) (2012-ci ilin qalibi)
*  Karolina Al-Kair
*  Kristina Agilera
*  Redjina Holl
* ,  Kiato Miosi (2 dəfə)
və başqaları

**Müğənnilər və musiqi qrupları:**
*  Nyuşa Şuroçkina
*  Keti Perri
*  Danni Minouq (2 dəfə)
*  Janna Friske (2 dəfə)
*  Anna Semenoviç (3 dəfə),
*  Britni Spirs
*  Alsu
*  Vera Brejneva
*  Svetlana Svetikova
*  Gluk’oZa
* / Anna Sedokova (2 dəfə)
*  «Fabrika»
*  Lena Katina
* / «VİA Qra» (3 dəfə)
*  Nataşa Korolyova
*  Valeriya
*  Svetlana Loboda
*  Anna Pletnyova (3 dəfə)
*  Sofia Tayx
*  Maksim
*  Kseniya Novikova
*  Ani Lorak
*  Mayli Sayrus
*  Lera Kozlova

**İdmançılar:**
*  Tatyana Navka
*  Alina Kabayeva
*  Anna Kurnikova
və digərləri

**Teleaparıcılar:**
*  Anfisa Çexova
*  Tina Kandelaki
*  Kseniya Sobçak (3 dəfə)
*  Viktoriya Bonya
*  Viktoriya Lopıryova
*  Lera Kudryavtseva
*  İrena Ponaroşku
*  Maşa Malinovskaya
*  Anna Çapman


## Maxim Hot 100
2000-ci ildən bu yana Maxim jurnalı hər il Hot 100 adlı xüsusi broşür buraxır. Aşağıda ən seksual tanınmışların adı verilmişdi:

## Həmçinin bax

* Playboy
* Penthouse

## İstinadlar


## Xarici keçidlər
* ''Maxim'' U.S. site
* ''Maxim'' U.K. site
* Maxim Hong Kong site
Şimali friz dili

**Şimali friz dili** — Almaniyada azlıq dilidir və Şimali Friziyada 10.000 nəfər tərəfindən danışılır.

## İstinadlar
 

## Həmçinin bax
* Heliqoland dialekti
* Qərbi friz dili
Əli Əlizadə

* Əli Əlizadə (aktyor) — Azərbaycan Dövlət Pantomima teatrının aktyoru
* Əli Əlizadə (bəstəkar) — Azərbaycan bəstəkarı.
* Əli Əlizadə (diplomat) — Azərbaycan Respublikasının İran İslam Respublikasının Təbriz şəhərində Baş Konsulu.
* Əli Əlizadə (futbolçu) — İranlı Futbol hücumçusudur.

## Həmçinin bax
* Əli (ad)
* Əlizadə
* Əli Əliyev
Mahmud xan Dünbili

**Mahmud xan Məhəmməd bəy oğlu Dünbili** (1772-?) — Xoyun hakimi, ədib.

## Həyatı
Mahmud xan Məhəmməd bəy oğlu 1772-ci ildə  Xoy şəhərində anadan olmuşdu. Mükəmməl saray təhsili almışdı.

"Nigaristani-Dara" əsərində yazılır ki, o, elmdə, ədəbiyyatda bilikli və istedadlı şəxsiyyətlərdən olmuşdur. O, ilkin təhsil aldıqdan sonra fəlsəfə, tibb və tarix elmlərini öyrənmiş, şeir, ədəbiyyat və digər fənlərdə tay-tuşlarından üstün olmuşdur.

"Təzkireyi-dilguşə" əsərində qeyd olunur ki, Mahmud xan ata-babası kimibir müddət Xoy və Səlmas şəhərlərinin hakimi olmuşdu. Sonra şah sarayında eşikağasıbaşı vəzifəsində qulluq etmişdi.

Mirzə Məhəmmədəli xan Tərbiyyət onu Şahbaz xanın nəvəsi hesab edir. 

## Ailəsi

## Mənbə
*Ənvər Çingizoğlu, Xoy xanlığı, Bakı: Mütərcim, 2013

## İstinadlar

## Həmçinin bax
*Şahbaz xan Dünbili
*Əhməd xan Dünbili

## Xarici keçidlər
Şahbaz xan Dünbili

**Şahbaz xan Mürtəzaqulu xan oğlu Dünbili** (1699-1767) — Xoy xanlığının ilk hakimi.

## Həyatı

Şahbaz xan Mürtəzaqulu xan oğlu Xoy şəhərində anadan olmuşdur. Nəvab Mahmud  xanın tarixinə görə Şahbaz xan, H.1125 (M.1713) ildə  Azərbaycandakı bütün Dünbili elinin əmiri idi. Fətəli xan  Araşlı-Avşar ilə biriikdə  Kərim xan Zəndə qarşı getdiyi savaşda əsir düşdü. Ancaq Kərim xan ona çox hörmət  göstərdi. Şahbaz xan qızını onun oğlu Əbulfəth xana verərək dostluq ilişgisi qurdu.

## Hakimiyyəti

## Ailəsi
Şahbaz xanın Məhəmməd bəy adlı oğlu vardı.

## Mənbə
*Ənvər Çingizoğlu, Xoy xanlığı, Bakı: Mütərcim, 2012;
*Ənvər Çingizoğlu, Avşarlardan qacarlaradək bölgə xanları, Bakı:	Mütərcim,	2015,	288 səh.

## İstinadlar

## Həmçinin bax
*Xoy xanlığı

## Xarici keçidlər
Cosmopolitan

**Cosmopolitan** — beynəlxalq qadınlar üçün jurnal. İlk dəfə jurnal 1886-cı ildə ABŞ-də təsis edilmişdi. Dünyanın 52 ölkəsində buraxılır. Rusiyada jurnal Sanoma Independent Media nəşriyyat evində çap edilir.

## Jurnalın əsas rubrikaları
* COSMO SHOPPING
* Sən və O
* Onun haqqında hər şey
* COSMO eksperiment
* Sənin həyatın
* Karyera
* Seks
* Səyahət
* Moda və gözəllik
* Rubrika

## Cosmopiltan müasir dövrdə
Jurnalın beynəlxalq çapı: Argentina, Ermənistan, Avstraliya, Azərbaycan, Braziliya, Bolqarıstan, Mərkəzi Amerika, Çili, Çin, Kolumbiya, Xorvatiya, Kipr, Çexiya, Ekvador, Estoniya, Finlandiya, Fransa, Almaniya, Yunanıstan, Honkonq, Macarıstan, Hindistan, İndoneziya, İtaliya, Qazaxıstan, Cənubi Koreya, Latviya, Litva, Malayziya, Meksika, Monqolustan, Niderland, Peru, Filippin, Polşa, Portuqaliya, Puerto-Riko, Rumıniya, Rusiya, Serbiya, Sinqapur, Sloveniya, CAR, İspaniya, Tayvan, Tailand, Türkiyə, Böyük Britaniya, U.S. en Español, Ukrayna, Venesuela, Vyetnam.

Çapı dayandırılmış ölkələr: Danimarka, Gürcüstan, İsrail, Keniya, Norveç və İsveç.

## Xarici keçidlər

* Kurzbeschreibung von Cosmopolitan auf mvg.de 
* Onlineportal Cosmopolitan.de
* Prix de Beauté
Qılman Salahov

**Qılman Balaməmməd oğlu Salahov** () — azərbaycanlı kamançaçalan, bəstəkar, dirijor, Azərbaycan SSR əməkdar incəsənət xadimi (1940), Azərbaycan Dövlət Mahnı və Rəqs Ansamblının yaradıcılarından və ilk rəhbərlərindən biri.

## Bioqrafiya
Qılman Salahov 16 mart 1906-cı ildə anadan olmuşdur. O, 1922–1926-cı illərdə Üzeyir Hacıbəyovun təşkil etdiyi Azərbaycan Dövlət Türk Musiqi Məktəbində, daha sonra isə musiqi texnikumunda kamança sinfində oxumuşdur. Üzəyir Hacıbəyovun təşkilatçılarından olduğu və 1939-cu ildə Moskvada keçirilən xalq çalğı alətləri ifaçılarının I Ümumittifaq müsabiqəsinin laureatıdır. 1931-ci ildən Üzəyir bəy Hacıbəyovun dəvəti ilə xalq çalğı alətləri orkestrində fəaliyyət göstərmiş, 1938–1964-cü illərdə illərdə Azərbaycan Dövlət Akademik Filarmoniyasının mahnı və rəqs ansamblının bədii rəhbəri olmuşdur. Ansambl üçün bir sıra mahnılar və rəqslər hazırlamışdır. Bunlar arasında "Nəlbəki" və "Naz eləmə" rəqsləri var. Qılman Salahov 1974-cü ildə vəfat etmişdir.

## Təltif və mükafatları
* "Azərbaycan SSR əməkdar incəsənət xadimi" fəxri adı — 27 aprel 1940
* 2 dəfə "Şərəf nişanı" ordeni — 25 fevral 1946, 9 iyun 1959

## İstinadlar
Bilon sikkə

**Bilon sikkə** — natamam qiymətli xırda metal pul. Bilon sikkənin nominal dəyəri ibarət olduğu metalın və kəsilməsinə xərclənən xərcin dəyərindən yüksək olur; bu fərq dövlət büdcəsinə sikkə gəliri kimi daxil edilir. Bilon sikkə qızılın əvəzedicisi və nəticə etibarilə dəyər nişanıdır.

## Həmçinin bax
Pul

## İstinadlar
Böyükağa Atababayev

**Böyükağa Atababa oğlu Atababayev** (1917-?) — azərbaycanlı rəqqas.

## Həyatı
Böyükağa Atababa oğlu Atababayev 1917-ci ildə Bakıda anadan olmuşdu. 1933-cü illərdə Əli Bayramov adına klubda dram dərnəyinin üzvü olmuşdur. O, 1935-ci ilin dekabr ayından Əşrəf Səfərovun yenicə yaratdığı rəqs ansamblına üzv olur. 1938-ci ildə Moskvada keçirilən Azərbaycan incəsənəti ongünlüyünün iştirakçısı idi. Onu da qeyd edim ki, Böyükağanın həyat yoldaşı Böyükxanım da 1937-ci ildən 1947-ci ilə qədər Dövlət Mahnı və Rəqs Ansamblının rəqs qrupunda çalışıb. Böyükağa Atababayev özü isə 1957-ci ilə kimi filarmoniyada işləmişdir. O, 1941-ci ildə İranda qastrolda olmuş, Opera teatrının kollektivilə birgə "Leyli və Məcnun", "Əsli və Kərəm", "Koroğlu" operalarında rəqs səhnələrində iştirak etmişdir. 1943-cü ildə professor Bülbülün rəhbərliyi altında Bryansk cəbhəsində olmuş, konsert briqadasının tərkibində Hacı Məmmədov, Gülxar Həsənova, Teyyub Dəmirov, Fizzə Hənifəyeva və b. ilə birgə Böyükağa Atababayev də vardı. Böyükağa "Arşın mal alan" bədii filmində (birinci variant) toy məclisində oğlanlar qrupunda rəqs etmişdir. "O olmasın, bu olsun" filmində isə "bərbər" roluna çəkilmiş və hamam səhnəsində rəqs edənlərdən biri olmuşdur. "Qaraca qız" bədii filmində Qaraca qız rolunda Böyükağa Atababayevin nəvəsi Sevil Zeynalova çəkilmişdir.

## Filmoqrafiya
# Beş dəqiqəlik konsert (film, 1941)
# O olmasın, bu olsun (film, 1956) — bərbər
Qlen Pauer

**Qlen Yozef Pauer** (; )- İrland bəstəkar.

Pauer 1978-ci il İyulun 5-də İrlandiyanın paytaxtı Dublində anadan olub. Özünün də dediyinə görə uşaq vaxtlarında The Beatles , The Who , U2 kimi rok qruplarının mahnılarını dinləyər və oradakı zərb ritmlərinə böyük diqqət yetirərmiş və bu böyük sevgisi onu 2001-də The Script rok qrupunun zərbçisi edir. Danny O'Donoghue və Mark Sheehan ilə tanış olan Glen qrupun əsasını qoyur. Bu qrupla onlar 3 studiya albomuna müvəffəq olurlar. 2012-ci ildə Avropanın ən yaxşı rok qrupu adını da alırlar. Facebookda 6 milyondan çox fanatı olan The Script bu gün ən sayılıb seçilən rok qruplarındandır..

## İstinadlar
Adelaida

**Adelaida** () — Avstraliya İttifaqında şəhər. Cənubi Avstraliyanın paytaxtı və ən böyük şəhəri.

## Tarixi
Adelaida (Adelaide) – 1836-cı ildə britaniyalılar tərəfindən ilk Avropa yaşayış yeri olaraq qurulmadan əvvəl ərazidə Avstraliya aborigenləri yaşayırdı. Müstəmləkə dövründə ilk xəritə çıxarma işlərini başlayan general William Light tərəfindən məskunlaşma sahəsi olaraq seçilmişdir. Şəhər İngiltərə kralı IV Uilyamın arvadı Adelaidanın şərəfinə adlandırılmışdır. 1840-cı ildə Avstraliyanın ilk bələdiyyəsi olaraq hüquqi vəsiqə qazanmış, 1919-cu ildə böyük şəhər bələdiyyəsi statusuna yüksəlmişdir.

## İqtisadiyyatı
Adelaida iri maşınqayırma sənayesi mərkəzidir. Sent- Vinsent körfəzi sahilində liman şəhəridir. Mühüm nəqliyyat qovşağı və aeroportu, neft emalı, kimya, metallurgiya, toxuculuq, yeyinti sənayesi müəssisələri var. Adelaida Avstraliyanın "*şərabçılıq paytaxtı*" hesab olunur. Şəhərdən qərbdə ölkənin məşhur çimərlikləri yerləşir.

Adelaida Avstraliyanın üç böyük şirkətinə ev sahibliyi edir: Telstra, BHP Billiton ve National Australia Bank. Avstraliya Ticarət Şurası, Avstraliya Həmkarlar İttifaqları, Avstraliya Fond Birjasında fəaliyyət göstərən şirkətlərin əksəriyyəti Adeliada da var.

## Mədəniyyət müəssisələri
Şəhərin ilkin görünüşü (mərkəzdə saxlanılmışdır) hər iki sahil boyunca uzanan yaşıl meydançalarla fərqlənirdi. Magistratlar (neoyunan üslubu, 1847–50), Parlament (1850-ci illər; 1883–1939-cu illərdə yenidən qurulmuşdur), Xəzinədarlıq (1858–76), Bələdiyyə (1863–66), Poçt (1867–72), Ali məhkəmə (1869) binaları (neorenessans üslubu), Müqəddəs Fransisk Ksaven kilsəsi (ispan qotika üslubu, 1856–89), Müqəddəs Pyotr kilsəsi (neoqotik üslub, 1869) var.

Cənubi Avstraliya Kral Cəmiyyəti (1853), İncəsənət və Təhsil Kolleci (1861), universitet (1874), Elder Konservatoriyası (1898), Kral Zoologiya Cəmiyyəti (1878), Astronomiya Cəmiyyəti (1892) və s. elmi cəmiyyətlər, universitet kitabxanası (1876), Cənubi Avstraliya İncəsənət Qalereyası (1881), simfonik orkestr (1936) fəaliyyət göstərir. Adelaida ildə 2 dəfə incəsənət festivalı keçirilir (1960-cı ildən).

## Həmçinin bax
* Avstraliya İttifaqı
* Cənubi Avstraliya

## İstinadlar
Krım Muxtar Respublikası

**Krım Muxtar Respublikası** (; ; ) — Ukrayna tərkibində, eyniadlı yarımadada yerləşən muxtar respublikadır. 2014-cü ildən etibarən referendum əsasında Rusiya Federasiyasının tərkibinə daxil olmuşdur, lakin dünya ölkələri və BMT Krımı Ukrayna ərazisi kimi tanıyır. İnzibati mərkəzi Simferopol şəhəridir.

## Əhalisi
1 fevral 2013-cü il tarixinə olan rəsmi məlumata əsasən əhalisi 1.965.538 nəfərdir. Onlardan 1.233.451 nəfəri şəhərlərdə, 732.087 nəfəri isə kəndlərdə yaşayır.

### Milli tərkibi

## İnzibati quruluşu
Krım Muxtar Respublikası 14 rayondan və 10 respublika tabeli şəhərdən ibarətdir. Yarımadada yerləşən Sevastopol şəhəri Krım Muxtar Respublikasına daxil deyil. Krım Muxtar Respublikasının iri şəhərləri Simferopol, Kerç, Evpatoriya, Feodosiya, Yalta, Canköy və Bağçasaraydır.

## Bayramlar
* 19 yanvar — Krım Muxtar Respublikasının Bayraq Günü
* 20 yanvar — Krım Muxtar Respublikasının Günü
* 21 oktyabr — Krım Muxtar Respublikasının Kostitusiya Günü

## İstinadlar
Nik Yanqquest

**Nik Yanqquest** () (doğ. tarixi 28 iyul 1983 Sidney, Yeni Cənubi Uels) — avstraliyalı peşəkar reqbi liqasının futbolçusu, Castleford Tigers komandasında oynayır. O əvvəllər Crusaders RL, Gateshead Thunder, Cronulla, Illawarra Dragons, Penrith Panthers və Bulldogs klublarında oynayırdı. O sağ cinahda oynayır. Nik həmçinin avstraliyalı model hesab olunur. 2006-cı ildə o digər oyunçularla birgə təqvim üçün çılpaq şəkillər çəkmişdir. Şəkillərdən yığılan gəlir döş xərçənginin tədqiqinə istifadə edilmişdi. Ancaq bu idman arenalarında bir sıra mübahisələrə səbəb olduğundan, Nik öz çılpaq fotosessiyalarını davam etdirdi, onun homoseksual jurnallarda çəkdirdiyi bir çox şəkilə görə onu hətta gey-ikona adı da verilmişdir.

2007-ci ilin sonunda, Yanqquest Wests Tigers komandası ilə bir illik müqavilə imzaladı, bu onun 6 il ərzində artıq 4-cü klubu idi
## Həyatı
Nik Yanqquest Sidneydə, Yeni Cənubi Uels ştatında anadan olmuşdu. Valideynləri isveç köklüdür.

Mili Reqbi Liqasında peşəkar həyatına qədər o debütant şəklində Cronulla Sharks komandasında oynayırdı. Bu komanda ilə o bir mövsümdə hər 5 oyunda qol vuraraq önə keçir. 
2007-ci ildə o Penrith Panthers komandasında oynayırdı. 2007-ci ilin sonunda o artıq Avropada oynamağa başlayır. İlk olaraq o FransanınSalanque Méditerranée komandasında oynamışdı.

### Əvvəlki klublar
*  Cronulla Sharks  
*  Illawarra Dragons 
*  Penrith Panthers 
*  Canterbury-Bankstown Bulldogs  
*  Pia (2008-ci ildən)
*  Gateshead (2009-cu ildən)

## Karyerasının əsas məqamları
**First Grade Debut:* 2003 - Round 1, Cronulla v *Melbourne Storm*, Toyota Park, 16 Mart
**First Career hat-trick* 2010 - Round 24, Crusaders v. *Salford City Reds*, The Racecourse Ground, 1 Avqust

## Statistika
### Avstraliya liqa matçları
Mənbə:

### İngiltərə liqa matçları
Mənbə:

## Model karyerası
2006-cı ildə  Döş Xərçəngi Milli Fondunun xərçəngin tədqiqatı maliyyələşdirilməsi üçün Nik illik təqvimdə daha 12 oyunçu ilə birgə çılpaq fotosessiya etmişdir. Fotossesiyalarda şəkillərin tam çılpaq olması Milli Reqbi Federasiyasında mübahisələrə səbəb oldu.

Qadınlara həsr olunmuş bu təqvim, gey-icmanın da böyük marağına səbəb oldu. Bu səbəbdən onu hətta gey-ikona ləqəbi də vermişdilər. 
Model biznesində belə böyük maraq onu həm idman, həm də model biznesində işləməyə sövq etdi. Və artıq 2009-cu ildə o Nyu Yorkda özünün ilk genişmasştablı fotosessiyasına başladı.

2012-ci ildə Nik idmandan bir müddət uzaqlaşaraq model biznesi ilə məşğul olmağa qərar verir. Hazırda Nik Nyu Yorkda yaşayır. 
2013-cü ildən Nik Paco Rabanne'nın kişilər üçün yeni INVICTUS ətrinin siması oldu.

## Şəxsi həyat
Nik 2009-cu ildə avstraliyalı tanınmış rəqqasə Kassy Lee ilə evlənmişdi.

## Fotosessiyalar
Nik bir çox brend jurnallar və təqvimlər üçün fotosessiyalar etmişdir. Bunların içərisində:
* Checkum
* Gods of Football
* DNA (jurnal)
* Têtu (jurnal)

## İstinadlar

## Xarici keçidlər
*Bulldogs profile 
* &nbsp;Statistiche di Nick Youngquest, da *RugbyLeagueProject.org*
* &nbsp;Statistiche dettagliate in NRL di Nick Youngquest , da *Rleague.com*
Harper's Bazaar

***Harper's Bazaar*** — Qlamur, moda haqqında aylıq qadınlar üçün jurnal. Əsası 1867-ci ildə ABŞ-də qoyulmuşdu. Jurnal dünyanın 20 ölkəsində çap olunur.
## Tarix
ABŞ da tək moda jurnalı olaraq ilk nəşri 1867-ci ildə edilən Harper 's Bazaar; orta-yüksək və yüksək sinifə xitab edən tərzi ilə gözəllikdən modaya, geyimdən məşhur mədəniyyətə çox sahədə cəmiyyətə istiqamət verir.

Harper & Brothers adlı şirkətə sahib Fletcher, James, John və Cozef qardaşları tərəfindən qurulan jurnalın adı Harper s Bazar idi. Jurnalın 1913-cü ildə Harper qardaşlar William Randolph Hearst'e satılması nəticəsində Hearst şirkətin təzyiqi edildi və adı Harper 's Bazaar olaraq qaldı.

## ''Harper’s Bazaar'' dünyada
Jurnal dünyanın 28 ölkəsində çap olunur:

* (ingiliscə)
* (ispanca)
* (portuqalca)
* (bolqarca)
* (çincə)
* (çexcə)
* (yunanca)
* (ingiliscə və çincə)
* (ingiliscə)
* (ingiliscə və indoneziyaca)
* (yaponca)
* (rusca)
* (ingiliscə və koreyaca)
* (ingiliscə)
* (ispanca)
* (polyakca) 
* (rumınca)
* (rusça)
* (ingiliscə)
* (ispanca)
* (ingiliscə və çincə)
* (ingiliscə və tayca)
* (türkcə)
* Birləşmiş Ərəb Əmirlikləri (ingiliscə)
* (ingiliscə)
* (ingiliscə)
* (rusça)
* (vyetnamca)


## Redaktorlar
*Mary L. Booth (1867–1889)
*Margaret Sangster (1889–1899)
*Elizabeth Jordan (1900–1913)
*William Martin Johnson (1913–1914)
*Hartford Powell (1914–1916)
*John Chapman Hilder (1916–1920)
*Henry Blackman Sell (1920–1926)
*Charles Hanson Towne (1926–1929)
*Arthur H. Samuels (1929–1934)
*Carmel Snow (1934–1957)
*Nancy White (1957–1971)
*James Brady (1971–1972)
*Anthony Mazzola (1972–1992)
*Liz Tilberis (1992–1999)
*Katherine Betts (1999–2001)
*Glenda Bailey (2001–indiyə kimi)

## İstinadlar
 

## Xarici keçidlər
*''Harper's Bazaar'' official website
*''Harper's Bazaar UK'' official website
*''Harper's Bazaar Australia'' official website 
*'' Harper's Bazaar Russia'' official website
*"Harper's Bazaar Romania" official website 
*"Harper's Bazaar Vietnam's official Facebook page"
*Online archive  of early covers
* NYPL Digital Gallery. Illustrations from Harper's Bazaar, various dates
* Cornell University. Harper's Bazaar digitized issues 1867-1900
Libido

**Libido** ( — ehtiras, nəfs, istək) — Ziqmund Freydin psixoanalizində anlayış. Seksual ehtirası və cinsi instinkti nəzərdə tutur. Bu termin seksuallığın müxtəlif təzahürlərini təsvir etmək üçün işlənir. Freyd libidonu Platonun Erosu ilə eyniləşdirirdi və onu "vurğunluq" sözünü əhatə edən hər şeyə: cinsi vurğunluq, özünə-vurğunluq (narsissizm), valideynlərə və uşaqlara vurğunluq, ümumi insansevərlik və sairəyə aid edirdi. "Libido" terminini Freyd psixi pozuntuların, nevrozun, və eləcə də normal insanın psixi inkişaf gedişini, onun elmi və bədii fəaliyətini, sublimasiyanı izah etmək üçün istifadə edirdi.

## Libido və Freydizm
Böyümə zamanı libido enerjisinin bədənin hansı hissəsində konsentrasiya olunması insanın inkişafını şərtləndirir. Psixoseksual inkişaf nəzəriyyəsində Freyd aşağıdakı mərhələləri qeyd etmişdir:
* oral mərhələ (doğuşdan 0–1.5 yaşa kimi) — ananın döşlərinin əmilməsi nəticəsində yaşanan həzz;
* anal mərhələ (1.5–3 yaş arası) — yoğun bağırsağın və ya sidik kisəsinin ekskretor fəaliyyəti nəticəsində yaşanan həzz;
* falistik mərhələ (3–6 yaş arası) — seksual xarakterli araşdırmalar, oğlanlarda Edip kompleksinin, qızlarda isə Elektra kompleksinin yaranması;
* latent mərhələ (6–12 yaş arası);
* genital mərhələ (12 yaşdan sonra). Freydin fikrincə, libidonun inkişafının pozulması nəticəsində, psixi pozuntular yaranır. Libido — həzz hissi doğuran bütün hərəkətlərin əsasını təşkil edir.

## Yunqun nəzəriyyəsində Libido
Karl Qustav Yunq libidonu ümumilikdə insanın psixi enerjisi kimi, seksuallığı isə bu enerjinin ifadəsi formalarından biri hesab edir. Freyddən fərqli olaraq, Yunq libidonu Şərq enerji konsepsiyası hesab edilən Tsi və ya Prana bənzədirdi. Həmçinin libidonun kökünü primitiv millətlərin vanimistik təsəvvürlərində axtarırdı.

## İstinadlar

## Xarici keçidlər
Ağsu FK

**Ağsu FK** — Ağsu Futbol Kulubu 2012-ci ildə yaradılıb. Klub ev oyunlarını öz şəxsi Ağsu şəhər stadionunda keçirir.

## Tarixi
2012-ci ildə yaradılmışdır. Adındanda görüldüyü kimi Ağsu şəhərinin futbol klubudur. Komanda yaradılanda ilk öncə həvəskar liqada oynayırdı. Amma o zaman qeyri-stabil heyətlə çıxış edirdi bu səbəbdən də klub tezliklə dağıdıldı. Lakin 2012-ci ildə tam heyətlə yaradılaraq 2012/2013 mövsümündə Azərbaycan Birinci Liqasında çıxış etməklə fəaliyyətə başladı. Çıxış etdiyi elə ilk mövsümdəcə 1-ci divizionun çempionu oldu. Lakin müəyyən səbəblərə görə Azərbaycan Premyer Liqasına yüksələ bilmədi. Amma AFFA-nın 2014-cü ildə qoyduğu yeni qərara əsasən 2014–2015 mövsümündə aşağı liqadan ilk 6 yeri tutan komanda Azərbaycan Premyer Liqasına yüksələcəkdi. Və növbəti mövsüm Ağsunun Azərbaycan Premyer Liqasında oynama şansı daha böyük idi. Ancaq sonradan bu qərar dəyişdi ve Premyer liqaya yalnız çempion olan komanda yüksələ bilərdi. Ağsu FK Azərbaycan Birinci Liqasında 4-cü oldu və Azərbaycan Premyer Liqasına yüksələ bilmədi. Ağsu FK-nun ölkə kubokunda hələ ki bəxti gətirmir. 2012–2013 mövsümündə Tərəqqiyə 3:1 hesabı ilə məğlub oldu və ölkə kubokundan kənar qaldı. 2013–2014 mövsümündə isə ölkə kubokunda 16/1 finalda Araz-Naxçıvan PFK-na əlavə vaxtda 0:1 hesabı ilə məğlub oldu və kubokdan kənarda qaldı. 2014–2015 mövsümündə Ağsu FK bu dəfə Premyer liqa təmsilçisi olan Qəbələ FK ilə 1/8 finalda görüşdü. Bu oyunda təcrübə öz sözünü dedi. Ağsu FK 3:0 hesabı ilə məğlub oldu.

## Uğurları
* **[[Azərbaycan Birinci Liqası|Azərbaycan I Divizionu]]:**
** **Qızıl medal (1)** 2012/2013
** **Gümüş medal (1)** 2014/2015
** **Bürünc medal (1)** 2015/2016

## Liqa və Kuboklarda

## Klubun rəngləri

## UEFA Turnirlərində
Ağsu hələ ki Avropa arenasına çıxmayıb.

## Komandanın heyəti
2013–2014 heyəti

## İstinadlar

## Xarici keçidlər
Həzaracat

**Həzaracat** (Dəri: هزاره‌جات) və ya **Həzaristan ** (Dəri: هزارستان) — Əfqanıstanın mərkəzində əsasən həzaraların yaşadığı tarixi ərazi. Cənub-qərbi Türkistan kimi də adlandırılan ərazi — Həzaristan, tarixin erkən dövrlərində türklərin də yaşadığı bir məkan olmuşdur. XIII əsrdə baş vermiş monqol istilası nəticəsində region türk-monqol qarışığı vəziyyətinə gəlmişdir. Monqol sərkərdəsi olan Baycu noyon “Həzara” adlanan yerdə doğulmuş və onun türk mənşəli olması ehtimalı da mövcuddur. Əhalinin böyük əksəriyyəti monqol olsa da, regionda türk əhalisi də mövcud olmuşdur. Teymur və Babur Şah kimi türk hökmdarları da burada hakimiyyət sürmüşdürlər. Babur Şah öz imperiyasını Kabil şəhərində, yəni Həzaristanda qurmuşdur.

## Qeydlər

## İstinadlar
Əsas səhifə

**Əsas səhifə** və ya **ana səhifə** — veb-saytın əsas veb-səhifəsi. Həmçinin bu termin proqram ilk açıldığında veb-brauzerdə göstərilən **başlanğıc səhifəsi**nə də istinad edə bilər. Adətən ana səhifə veb-saytın domen adının və ya subdomen adının kökündə yerləşir. Məsələn, domen `misal.com` kimidirsə, ana səhifə çox güman ki, `www.misal.com/` ünvanında yerləşir.

## İstinadlar
Vaqiye İttifaqiye

**Vaqiye İttifaqiye** — 1850-51-ci illərdə (1807-1852) Nəsrəddin şah Qacarın (1848-1896) dövründə İranın baş naziri (1847-1851)  işləmiş dövlət xadimi  Mirzə Tağı xan Əmir Kəbirin dövründə buraxılan qəzet.

Buradakı mövzulardan Əmir Kəbirin hansı dünyagörüşünə malik olmasını görmək olar...Onun hakimiyətdə olmasının bir ili ərzində qəzetdə aşağıdakı məqalələr çap olunmuşdur: *"Avropa dövlətlərinin məşvərət assambleyaları(parlamentlər) barədə"," Görkəmli italyan xadimi [[Madzini]] və italyan inqilabçılarının və azadpərvər xadimlərin dünyagörüşləri və onların Avstriya ilə mübarizəsi", "Suveyş kanalının qazılması planı və onun tarixi","Dəmir yollarının inşası", " Hindistanın ictimai vəziyəti", "Astronomiya sahəsində tətqiqtlar və Saturn planetinin üzükləri barədə","Zəlzələlərin geoloji səbəbləri","Amerikanın əski mədəniyəti","Yeni Qitənin(Amerikanın) qazıntıları","Amerikada qızıl hasilatı və bunun İngiltərədə qızılın qiymətinə təsiri","Mançester fabrikaları", "Nil vadisinin münbitliyi"," Amerikan pambığının İranda əkinləri"," Hava kürəsinin ixtirası","İngiltərə əhalisinin siyahıyaalınması","İçməli suyun təmizlənməsi və bunun sanitar əhəmiyyəti","Borneo adasının kaniballarının vəziyəti"*

## Mənbə
* Новая история Ирана. Хрестоматия. Издательство "Наука" Главная редакция восточной литературы Москва 1988 стр. 112-113, tərcümə.
Anti-Dürinq

**"Anti-Dürinq"** (1876 −1878) — Fridrix Engelsin əsas əsərlərindən biri. Bu kitabda Engels marksizmin hər üç tərkib hissəsinin: fəlsəfə, siyasi-iqtisad, elmi kommunizmin klassik təfsirlərini verir.

Formal olaraq bu kitab Yevgeni Dürinqin iddialarına bir cavab idi, amma əslində polemika, satira və tənqid ruhunda yazılan kitab özlüyündə marksizmin dərsliyinə çevrildi. Y. Dürinq isə məhz bu kitab sayəsində tarixə düşdü. 1876 −1878 illərdə kapitalizmin sürətli, ancaq nisbətən dinc inkişafı zamanı yazılıb. Bununla belə həmin dövrdə kapitalist istehsal üsülünda müəyyən köklü dəyişikliklər baş verirdi.

Paris kommunasının yatırımasında iştirak etmiş Bismark Almaniyası sənaye istehsalının inkişaf sürətinə görə Avropada birinci oldu. Belə tez inkişaf Almaniyada məlum sinfi ziddiyətlərin yaranmasına səbəb olurdu.

Belə şəraitdə Almaniyada marksizm yayılmağa başladı. Bununla belə Almaniyada bir çox başqa sistemsiz, bəzən bir birinə zidd nəzəri baxışları eyni zamanda özündə birləşdirməyə çalışan "nəzəriyyələr" yaranmağa başladı.

Belə nəzəriyyələrdən biri də xırda burjua ideoloqu Y. Dürinqin nəzəriyyəsi idi. Bu nəzəriyyə xeyli dərəcədə vulqar-materialist, idealist, pozitivist baxışların eklektik birləşdirilməsi cəhdi idi.

Dürinqçilik 1875 ildə alman sosial-demokrat partiyasının üzvlərinin bir hissəsi(Eyzenahen) arasında yayılmağa başladı.

Eyzenaxenlərin lassalyanlarla 1875 ildə, Vahid Almaniya Sosialist fəhlə partiyasına birləşməsindən sonra dürinqçilik təhlükəsi daha çox artdı. Engelsin bu kitabı bu nəzəriyyəyə bir cavab oldu.

## Qaynaq
Mənbə: Анти-Дюринг. Переворот в науке произведенный господином Евгением Дюрингом. Изд.Полит литературы. Москва 1969
## İstinadlar
Sublimasiya

**Sublimasiya ** — psixikanın müdafiə mexanizmi olaraq, daxili gərginliyinin sosial faydalı əməyə istiqamətləndirilməsi vasitəsilə çıxarılması.

İlk dəfə Ziqmund Freyd tərəfindən təsvir edilib. Ziqmund Freyd iddia edirdi ki, seksual instinktlərin  birbaşa çıxışınının məhdudlaşdırılması nəticəsində, onların başqa fəaliyyət növlərinə çevrilməsi baş verir.

İbtidai tayfada Ulu Atanın öz oğullarının seksual həyatını məhdudlaşdılıması nəticəsində, onların çıxış tapa bilməyən seksual enerjisi, başqa sosial faydalı fəaliyyət növlərinə çevrilməyə başlamışdır. Onlarda diqqət, düşüncə, dözümlülük, qavrama və bir çox başqa keyfiyyətlər yaranmışdır.

## Təsviri
Ziqmund Freyd, öz nəzəriyyəsinin konsepsiyalarına uyğun olaraq, sublimasiyanı bioloji enerjilərin, xüsusilə də seksual meyllərin, onların birbaşa məqsədlərindən kənarlaşaraq əlverişli sosial məqsədlərə istiqamətlənməsi kimi izah edirdi. O, sublimasiyanı konstruktiv fəaliyyətə və fərdin daxili gərginlikdən azad olmasına xidmət edən müdafiə mexanizmi kimi dəyərləndirirdi. Sublimasiyanın bu cür dəyərləndirilməsi, şəxsiyyətin daxili konfliktlərdən "təmizlənməsinə" yox, onların sosial adaptiv həllininin axtarışına istiqamətlənmiş (əsasən psixoanalizdə) istənilən müalicə zamanı saxlanılır,

Hal-hazırda sublimasiya termini daha geniş mənada -  bütün mənfi impulsların (təbiətindən asılı olmayaraq) yenidən istiqamətləndirilməsi kimi başa düşülür. sublimasiya müxtəlif formalar qazana bilər. Məsələn, cərrahiyə sahəsi ilə məşğul olmaqla sadist arzuları sublimasiya etmək mümküdür. Həmçinin həddәn artıq seksual meylliyini incəsənətə, ilk növbədə ixtiraçılığı istiqamətləndirmək mümkündür Sublimasiya mexanizmi arzuolunmaz, psixikanı zədələyən və neqativ hissləri müxtəlif konstruktiv və tələb olunan fәaliyyәt növlərinə verir.
## İstinadlar
Akvatoriya

thumb|250px|right|Naxodka körfəzinin akvatoriyası - kosmosdan görüntü.
**Akvatoriya** ( — su,  — ərazi) — dəniz, buxta, körfəz, yaxud portda müəyyən sərhəd daxilindəki su sahəsi. Məsələn, Bakı körfəzi akvatoriyası və s.

## İstinadlar
Marsel Şlutt

**Marsel Şlutt** (; 1 avqust 1977) — Almaniyalı kino aktyoru, model, fotoqraf və kolumnist.

## Həyatı
Marsel Demmin şəhərində (Meklenburq-Ön Pomeraniya), nalbəndçi ailəsində anadan olmuşdu. Ailənin yeganə uşağı idi. Almaniya birləşəndən sonra o Bilefeldə (Şimali Reyn-Vestfaliya) köçür. Gənc yaşlarından at yarışları ilə dərindən maraqlanır, hətta bir neçə dəfə yarışlarda qələbə də qazanır. 
Məktəbi bitirdikdənn sonra o Münsterə köçür. Marselin 18 yaşı tamam olanda, fotoqraf TeeJott onu Kölndə dərc edilən bir sıra jurnallarda model qismində çəkilməyi təklif etdi. O bir sıra illüstrə edilmiş jurnal və kitab üz qabıqlarında göründü, onun hətta çılpaq şəkilləri də burada yer aldı.

So Dam Tuff agentliyinin yeni üzü olduğundan, ona Londonda və Madriddə yaşamağı təklif etdilər. O artıq peşəkar model kimi işləyir,  Paul Smith, The Face, Levis, New Yorker və H & M kimi brendlərin rəsmi modelinə çevrilmişdi.

## Karyera
2001-ci ildə, Almaniyaya geri qayıtdıqdan sonra o yerli pullu telekanalda işləməyə başladı. 2003-cü ildə o aktyor sənəti ilə məşğul olmağa başlayır, bu filmlər porno səhnələri ilə zəngin olduğundan o məşhurlaşır və bundan sonra onu Cazzo, Lucas Entertainment kino şirkətlərinə dəvət edirlər.

## Filmoqrafiya

## İstinadlar

## Web links

* Marcel Schlutt  - Official Homepage
* 
* Marcel Schlutt — profile on Cazzo Films website
* Marcel Schlutt on Berlin-Male  *Warning: Adult Contents*
* Profile on Men at Play *Warning: Adult Contents*
* Profile on Englishlads.com  *Warning: Adult Contents*
* Bruce LaBruce's ''Otto; or up with dead people'' website
* Claude Pérès' ''Unfaithful'' website
Pozitano

**Pozitano** — Kampaniya (İtaliya) vilayətinin Saleno əyalətinə məxsus kiçik icmaya malik,  bir turist şəhəri.  Şəhər icması 4000 nəfərdən ibarətdir. Amalfi sahillərinin ən gözəl şəhəri sayılır. Başlanğıcı kişik balıqçı sahil qəsəbəsi olan Pozitano turist axınından sonra, yaraşıqlı və bərli-bəzəkli villalar, mehmanxanalar hesabına cazibəli bir şəhərə çevrilmişdir.
Şəhərin patronu yaxud möminlərinin himayəçisi Müqəddəs Vit sayılır. 15 iyun isə şəhərin bayram günüdür. İkinci Dünya müharibəsi dövründən Pozitano Avropanın mədəniyyət və incəsənət ustalarının o cümlədən zəkalı insanlarının istirahət yeri olmuşdur. 
## Maraqlı məlumatlar
* Sofi Lorenə məxsus villa Pozitanoda yerləşir.
* 1938-ci ildə almanlar Avstriyanı işgal etdikdən sonra Məhəmməd Əsəd bəy İtaliyaya qaçaraq Pozitano şəhərinə pənah gətirmişdir.
* Pozitanoya aid Li Qalli adalar qrupu məşhur və şöhrətli sahibkara: rus rəqqası və xoreqrafı Leonid Myasinə məxsus olmuşdur. O, burada ballet akademiyasını təsis etmişdir.
* Balet ustası Rudolf Nuriev 1979 cu ildən Li Qalli adalarının sahibi olmuş və bu andan etibarən yay aylarını Li Qalli adalarında keçirdərmiş. 
* Mifologiyaya görə Zevsin qızı doqquz muzalardan biri Terpsixoranın qızı Siren (yarı insan yarı quş olan məxluq) Qalli adalarında oturaraq xoş nəğmələri ilə dənizçiləri valeh edib, öz "toruna" salaraq, gəmilərin adalara yan almasına təhrik edərək, onları qayalara çırparmişlar.
* "Yalnız sən" filminin bəzi epizodları Pozitano şəhərində çəkilmişdir. Filimdə sözü gedən "Albergo Miramare" mehmanxanası Pozitanoda yerləşir.

## İstinadlar
Mələklərin seksi (film, 2012)

**Mələklərin seksi** () — 2012-ci ildə rejissor Xavier Villaverde tərəfindən ekranizasiya olunmuş film. Mələklərin seksi Alvaro Servantesin (Göy səviyyəsindən 3 metr (film, 2010)), Astrid Bergés-Frisbey'in və Llorenç González'in iştiraki ilə çəkilmişdi. Öz emosiyalarına rəhbərlik edərək həyatlarıyla yaşamağa öyrənməlidirlər.

## Məzmun
Karla və Bruno bir-birilərini sevirlər və asudə vaxtlarını dostların kompaniyasında keçirərək, bundan böyük zövq alırlar. Bir gün onların həyatında Rey adlı breykdansla məşğul olan və çox cazibəli oğlan peyda olur. Rey — çox sirli gəncdir, heç bir qayda-qanuna tabe olmur, o Brunoya açıqcasına öz sevgisini bildirərək onunla sekslə məşğul olur. Karla boyfrendinin başqa oğlanla xəyanətindən çox sarsılır və ona ayrılmağı təklif edir. Ancaq Bruno Karlanı dəlicəsinə sevdiyindən və bir tərəfdən də yenicə dostlaşmış Reyə olan hisslərin dilemmasındadır. 
Bu sevgi üçbucağında və dostluqda bütün adi sərhədlər silinərək breykdans və provokasiya edici romantik münasibətlərə və ehtiraslara olan dərin təsirli baxışdır.

## Rollarda
* Alvaro Servantes — Rai
* Àstrid Bergès-Frisbey — Carla
* Llorenç González — Bruno
* Lluïsa Castell — Carla'nın anası
* Marc García-Coté — Adrián
* Ricard Farré — Oscar
* Sonia Méndez — Marta
* Julieta Marocco — María
* Marc Pociello — Dani

## Çəkilişlər
Filmin bir çox səhnələri Barselona şəhərində çəkilmişdi.

## Xarici keçidlər
* Ficha de la película en IMDb
Elis Sibold

**Elis Sibold** (; ) — amerikalı yazıçı. 

## Həyatı
6 sentyabr 1963-cü ildə doğulub.

## Yaradıcılığı
O, üç kitab nəşr edib: *Uğurlu (memuar) (1999)*, *[[Sevimli sümüklər]] (2002)* və *Təqribən ay (2007)*.

## İstinadlar

## Xarici keçidlər

*
Göybəy Uluç

**Göybəy Uluç** () — türk əsilli yazıçı, bir neçə roman müəllifi.

1988-ci ildə İğdırda doğulub. 2011-ci ildə yazdığı hekayələr XXI əsrin ən yeni türk ədəbiyyat nümunəsi olaraq qəbul edilib.

## Kitabları

* Dede Korkut Betiği (Dədə Qorqud Kitabı), 640 s. 2015 İstanbul
* Göktürkçe Öğreniyorum (Göytürk dili Öyrənirəm), 164 s. 2014 Bakı
* Irk Bitig, 120 s. 2013 Bakı
* Ustan Gönüle (Ağıldan Könülə), 208 s. 2013 İstanbul
* Yazışmalık (Yazışmalıq), 300 s. 2012 Bakı
Dissection

**Dissection** — İsveç Blek Metal qrupu olub, 1989-cu ildə vokalist və gitarist Yon Nödtveyd tərəfindən yaradılib.

Qutenburq, İsveç. 80-ci illərin axırında Yon Nödveyd, Piter Almdal və Ole Oman Treş Metal qrupları olan Siren’s Yell və Rabbit’s Carrot qruplarında iştirak edirdilər, ancaq vaxt keçdikcə onlar daha da Brutal və ekstremal musiqiyə keçməyi qərara aldılar, və öz proyektlərini yaratdılar, Dissection.
Sevimli sümüklər

**Sevimli sümüklər** () — 2002-ci ildə Elis Sibold tərəfindən yazılan roman. Bu roman təcavüz və öldürülmüşdən sonrakı bir yeniyetmə qızın öz dilindən hekayəsidir ki, şəxsi cənnətindən ailəsinə və dostlarına baxır.

## Xarici keçidlər
*''Sevimli sümüklər''in tam xülasəsi
Yalnız sən (film, 1994)

**Yalnız sən** () — 1994-cü ildə komediya janrında çəkilmiş romantik film.

## Məzmun
Hələ 11 yaşında ikən Feyt Kotvaça (Marisa Tomey) bir qaraçı qismətinin Deymen Bredli ismi ilə bağlı olacağını söyləyir. Falçı ona daha sonra deyir ki, bu qismətə çatmaq yolu ancaq onun özündən asılı olacaqdır. 14 il keçdikdən sonra gözəl qıza çevrilmiş Feyt yaxşı lakin darıxdırıcı bir ortoped həkimlə nişanlanır. Toy ərafəsində təsadüfi bir zəng hər şeyi alt-üs edir. 14 il bundan qabaq qaraçı falçının demiş olduğu Deymen Bredli ismli bir nəfər tərəfindən olunan telefon bağlantısı Feyti öz qismətinin dalıycan getməyə sürükləüir. Feyt qardqaşı arvadı ilə birlikdə bu ismin ardınca İtaliyaya: Venesiyaya, Romaya və nəhayət Pozitano şəhərinə gəlir. Bu zaman təsadüfən tanış olduğu Peter Urayt (Robert Dauni) ona sözügedən adamı tapmaqda yardımçı olur. Qismətini tapmayıb, çarəsiz geri Amerikaya dönən Feyt təsadüfən hava limanında Deymen Bredli isminin elan olunduğunu eşidərək dərhal o yerə özünü yetirir. Eyni zamanda ora Peter Üraytda gəlir. Burada onlar Demen Bredli ilə tanış olurlar. Feytin xəyalındakı Deymen Bredli ilə həyatdakı Deymen Bredli arasında böyük bir fərq var. Tanış olduğu Deymen yaşlı və onun zövqünə heç də uyğun gəlməyən bir şəxsdir. Bu zaman Feyt anlayır ki, onun qismətində olan məhz Peter Uraytdır və Deymen Bredli ismi onun qisməti deyil məhz qismətinin (Peter Uraytla bir araya gəlməsinin) səbəbkarıdır.

## İstinadlar
Stepan Lianozov

**Stepan Qeorqiyeviç Lianozov** (erm.Ստեփան Գևորգի Լիանոսյան; ) — Rusiya (Bakı) sənayeçisi, mesenat və siyasi xadim. Rusiyanın ən iri neftxudası. Atası S. M. Lianozov 1873 ildə Xəzər dənizinin cənub hissəsində balıq tutmaq üçün İran şahından konsessiya almışdır.

Qimnaziyanı 1894 ildə bitirdikdən sonra Moskva universitetinin təbii elmlər fakültəsinə daxil olur. 1898 ildə onu bitirir. İki il Moskva məhkəmə palatasında vəkil kimi çalışır. 1901 ildə Bakıya köçür və neft işi ilə məşğul olmağa başlayır. 20 dən artıq neft və başqa şirkətlərin icraçı direktroru olur.

1907 ildə Peterburqda 2 mln. əsas kapitalı olan "Lianozov Q. M və oğulları"(tovarişestvo) yoldaşlığı yaradır. Onun icraçı direktoru olarkən o Rusiyanın ən iri sənayeçilərindən bir olan, Sankt Peterburq mexaniki və çuqun-əritmə səhmdar cəmiyətlərinin sahibi olan A. Putilovu yoldaşlığın rəhbərliyinə daxil edir. İri həcmli investisiyaların cəlb olunması ilə yoldaşlıq sürətlə inkişaf etməyə başlayır, belə ki 1907 ildə — 240,7 min pud neft, 1908 ildə — 1,168 min, 1910 ildə isə — 2,133 min pud neft hasil edilir. Neft mədənlərindən başqa Bakıda bir neçə müəssisə yoldaşlığın mülkiyətində idi, ağ neft və yağ zavodları, ağ neft və mazutun saxlanması üçün çənlər; Xəzər dənizi sahilində — neft kəməri, neft tökmə yanalma — limanı, Batumda rezervuar və saxlanclar. Bakı şəhər dumasının və Bakı birja komitəsinin qlasnısı seçilmişdir. 1912 ildə Lianozov Londonda, əsas kapitalı 2,5 mln funt sterlinq olan, “Rus baş neft korporasiyasını” (*"[[Russian General Oil Corporation]]"*) qısaldılmış Oyl yaradır . Korporasiyanın tərkibinə üç erməni və bir rus neft şirkəti daxil edilir. 1912 ildə İngiltərədə *"[[British Lianosoff Wite Oil Company]]"*, yaradılır. Fransada *"[[La Lianosoff Français]]"*, Almaniyada *"[[Deutsche Lianozoff Mineralöl Import Act.Ges]]"*. İnqilabdan sonar Finlandiyaya köçür və orada əksinqilabi fəaliyətlə məşğul olur. 1919 ilin yanvarında Vıborqda baş verən sənayeçilərin yığıncağında iştirak edir. Yudeniçin yanında olan Siyasi şuraya daxil olur. İngilis generalı Marşın təşkil etdiyi Şimal-Qərb hökumətinə daxil olur.

1949 ildə Parisdə ölüb və Passi qəbiristanlığında dəfn edilib.

## İstinadlar
Metropoliya

**Metropoliya** ( — "ana" və  — "şəhər";  — "ana şəhər") — onun müstəmləkələri, sərhədləri xaricindəki yaşayış məntəqələri, istismar olunan ərazilər, müstəqil ölkələrlə bağlı dövlətdir.

## Tarixi
Tarixən əhalisi həddindən artıq çox olan şəhərlər, onun bir hissəsini kənara, adətən adalara və dənizin o tayına köçürərək, burada onlar üçün müstəmləkə yaradırdı və bir müddət ona himayə edilirdi. Bəzən "bala" şəhər "ana" şəhərdən daha çox güclü olurdu. Məsələn finikiyalıların yaratdığı Karfagen tezliklə "anası" Tiri əhalisinin sayına, siyasi qüdrətinə və iqtisadi inkişafına görə xeyli geridə qoymuşdu.

Müasir dövrdə metropoliya daha çox başqa ölkələri və yaxud öz ölkəsinin bir hissəsini müstəmləkə halına salaraq onun metropoliyasına çevrilmiş dövlətlərə deyilir.

## İstinadlar
Vilayəti-Fəqih

**Vilayəti-Fəqih** (; ərəb. "vəli"-vali -"fiqh" bilim, anlayış) — İranda Ayətullah Ruhulla Xomeyni tərəfindən yaradılan və indi də hakim siyasi quruluş olan teokratik hakimiyyətin adı.

Daha dəqiq təsviri və tələffüzü ilə **"Vilayəti-Fəqih"**, dini hüquq alimi mənasına gələn fəqihin qəyyumluq və inzibati gücü deməkdir.

Şiə siyasi düşüncəsində dini və siyasi hakimiyyət Məhəmməd peyğəmbərin canişini Əli əleyhissəlamın nəslindən olan "İmamlara" aiddir. Ancaq On iki imam şiələrinə görə 12-ci imam olan İmam Mehdinin qeyri-müəyyən bir müddətdə qədər qeybdə olduğu(o insanların arasında yaşayır amma insanlar onu tanımır)və gələcəkdə zühur edəcək. İmam Mehdinin qeybi dövründə şiə hökuməti qurldu və İslami qanunlar əsasında idarə olunmağa başlandı. Vilayəti fəqih həm dini həm siyasi rəhbərdir.
1970-ci illərdə Həzrət Ayətullah Xomeyni, "Vilayəti-Fəqih ya Hökuməti İslami" adlı kitabı ilə sistemləşdirdiyi "Vilayəti-Fəqih" ("Fəqihin qəyyumu") nəzəriyyəsi ilə siyasi hakimiyyətin imamların mənəvi varisləri olan din alimlərinin əlində olması fikrini irəli sürmüşdür. On iki imam Şiələrində imamətə iman gətirmək inanc prinsiplərindən biridir. Bu, imamın nüfuzunun da peyğəmbərlik kimi ilahinin təqdir və qərarı olduğuna inanmaq deməkdir. Vilayeti-Fəqih əsaslı qəyyumluq anlayışı İran konstitusiyasının beşinci maddəsində tənzimlənir. Buna görə, İmam Mehdinin(Məhdi əleyhissəlamın yazdığı məktuba əsasən)qeyb zamanı müddətində(şiələrin müraciət etməli olduğu şəxs) İran İslam Respublikasında iş və ümmətin (dövlətin və xalqın idarəsi) qəyyumulugu, xalqın əksəriyyətinin tanıdığı və etimad etdiyi ədalətli, təqvalı, cəsur, ehtiyatlı və tədbirli bir fəqihə (müctəhid dərəcəsindəki bir fiqh alimi) aiddir.

## Ədəbiyyat
* Ayətullah Ruhullah Xomeyni, Vilayəti-fəqih ya hökumtəte İslamiyyə.
* Ayətullah Məhəmmədtəqi Misbah Yəzdi, Vilayəti-fəqih nəzərəyyəsinə ötəri bir baxış.
* Sabahaddin Türkyılmaz, İslam Devlet Modeli Velayet-i Fakıh, RAST yayınları, 2015, ISBN 978-605-65324-0-5

## İstinadlar

## Həmçinin bax
* Mühəqqiq Kərəki
* Ruhullah Xomeyni

## Xarici keçidlər
*
Elat

**Elat** (ümumtürk el-ölkə, xalq) — əsasən Azərbaycan ərazisində yarıköçəri(yaylaq -qışlaq) maldarlıqla məşğul olan sosial zümrə. Oturaq rəiyyətdən fərqli olaraq, elat xeyli az vergi yükü daşıyırdı, ancaq əvəzində bir çox elat tayfaları hərbi mükəlləfiyət daşıyırdı. Bir çox hallarda bir ərazinin rəyyəti hansısa  elata təhkim olunurdu.
     
Faktiki olaraq həmin ərazidə yaşayan elat, ona təhkim olunmuş rəyyəti qoruyur, onun əvəzinə döyüşə gedirdi. Bunun səbəbi Orta Əsrlərdə qoşunların əsasən atlı olmasında idi. Elat termini daha çox türksoylu xalqlara aid edilirdi.
Qrandi silsiləsi

**Qrandi silsiləsi** — **1 − 1 + 1 − 1 + …** sonsuz sıra və ya
: 
\sum_{n=0}^{\infin} (-1)^n

silsiləsi. Sıra İtalyan riyaziyyatçı, filosof və keşiş Quido Qrandinin şərəfinə 1703-cü ildə etdiyi müvafiq çalışmalar səbəbi ilə adlandırılmışdır. Ümumi anlamda cəmi olmayan dağılan sıra olaraq qəbul edilən bu ifadənin Sezaro cəmi ½-dir.
Noristaun

**Noristaun** () rəsmi olaraq **Noristaun bələdiyyəsi** () — ABŞ-nin Pensilvaniya əyalətinin Montqomeri rayonunda bələdiyyə və rayonun mərkəzi.

## İstinadlar

## Xarici keçidlər